# คู่มือ gnome-bluetooth

2552 Baptiste Mille-Mathias
2552 อาคม โชติพันธวานนท์ (knight2000@gmail.com)

อนุญาตให้ทำซ้ำ เผยแพร่ และ/หรือ ดัดแปลงเอกสารนี้ได้ ภายใต้เงื่อนไขของ GNU Free Documentation License (GFDL) รุ่น 1.1 หรือรุ่นถัดมารุ่นใด ๆ ที่เผยแพร่โดยมูลนิธิซอฟต์แวร์เสรี (Free Software Foundation) โดยไม่มี "หัวข้อห้ามเปลี่ยน" (Invariant Sections), ไม่มี "ข้อความปกหน้า" (Front-Cover Texts) และไม่มี "ข้อความปกหลัง" (Back-Cover Texts) คุณสามารถอ่านสำเนาของ GFDL ได้จาก ลิงก์นี้ หรือในแฟ้ม COPYING-DOCS ที่เผยแพร่มาพร้อมกับคู่มือนี้

คู่มือนี้ เป็นส่วนหนึ่งของชุดคู่มือ GNOME ที่เผยแพร่ภายใต้ GFDL ถ้าคุณต้องการเผยแพร่คู่มือนี้แยกต่างหากจากชุด คุณสามารถทำได้โดยเพิ่มสำเนาของสัญญาอนุญาตไปกับคู่มือ ตามที่อธิบายในข้อ 6 ของสัญญาอนุญาต

มีชื่อหลายชื่อที่บริษัทต่าง ๆ ใช้แยกความแตกต่างของผลิตภัณฑ์และบริการของตนจากบริษัทอื่น และอ้างเป็นเครื่องหมายการค้า ที่ใดก็ตามที่ชื่อเหล่านั้นปรากฏในเอกสารของ GNOME และสมาชิกโครงการเอกสาร GNOME ได้รับทราบเกี่ยวกับเครื่องหมายการค้าเหล่านั้น ชื่อเหล่านั้นจะเขียนด้วยตัวพิมพ์ใหญ่ หรือขึ้นต้นด้วยตัวพิมพ์ใหญ่

เอกสารนี้และฉบับดัดแปลงของเอกสารนี้ เผยแพร่ภายใต้เงื่อนไขของ GNU FREE DOCUMENTATION LICENSE พร้อมด้วยความเข้าใจในสิ่งต่อไปนี้:

1. เอกสารนี้ เผยแพร่ตามสภาพที่เป็น โดยไม่มีการรับประกันใด ๆ ทั้งสิ้น ไม่ว่าจะโดยชัดแจ้งหรือโดยนัย ซึ่งรวมถึงโดยไม่ได้จำกัดเพียงการรับประกันว่าเอกสารนี้ หรือฉบับดัดแปลงของเอกสารนี้ จะปลอดจากข้อผิดพลาดที่อาจเรียกร้องความเสียหายได้ หรือเหมาะกับวัตถุประสงค์เฉพาะใด ๆ หรือไม่มีการละเมิดสิทธิ์ ความเสี่ยงทั้งหมดเกี่ยวกับคุณภาพ ความถูกต้อง และประสิทธิภาพของเอกสารนี้หรือฉบับดัดแปลงของเอกสารนี้ อยู่ที่ตัวคุณ หากมีการพิสูจน์พบว่าเอกสารนี้หรือฉบับดัดแปลงมีข้อบกพร่องในแง่ใด ๆ ก็ตาม คุณ (ไม่ใช่ผู้เขียนเริ่มแรก หรือผู้ร่วมสมทบใด ๆ) จะรับภาระค่าใช้จ่ายของการให้บริการ การซ่อมแซมหรือแก้ไขที่จำเป็น คำปฏิเสธความรับผิดชอบเกี่ยวกับการรับประกันนี้ เป็นส่วนสำคัญของสัญญาอนุญาตนี้ ไม่อนุญาตให้ใช้เอกสารนี้หรือฉบับดัดแปลงของเอกสารนี้ นอกจากจะอยู่ภายใต้คำปฏิเสธความรับผิดชอบนี้ และไม่มีสภาวะใดและทฤษฎีทางกฎหมายใด ไม่ว่าจะในการล่วงละเมิด (รวมถึงการละเลย) ในสัญญาหรืออื่น ๆ ที่ผู้เขียน ผู้เขียนเริ่มแรก ผู้ร่วมสมทบใด ๆ หรือผู้เผยแพร่เอกสารนี้หรือฉบับดัดแปลง หรือผู้สนับสนุนแก่กลุ่มคนดังกล่าว จะมีภาระผูกพันต่อบุคคลใดในความเสียหายโดยตรง โดยอ้อม โดยพิเศษ โดยบังเอิญ หรือโดยผลพวง ของสิ่งใด รวมถึงโดยไม่จำกัดเพียงความเสียหายในเรื่องความสูญเสียเจตนาดี การสะดุดของงาน ความล้มเหลวหรือการทำงานผิดพลาดของคอมพิวเตอร์ หรือความเสียหายหรือความสูญเสียอื่นใดทั้งหมด ที่เกิดขึ้นจาก หรือเกี่ยวข้องกับการใช้เอกสารนี้หรือฉบับดัดแปลง แม้กลุ่มบุคคลเหล่านั้นจะได้รับทราบความเป็นไปได้ของความเสียหายดังกล่าวก็ตาม

Baptiste Mille-Mathias
โครงการเอกสาร GNOME

                            baptiste.millemathias@gmail.com

1.0
มีนาคม 2552

Baptiste Mille-Mathias baptiste.millemathias@gmail.com

คู่มือนี้อธิบาย gnome-bluetooth รุ่น 2.28

ข้อเสนอแนะ

หากพบปัญหาหรือมีข้อเสนอแนะสำหรับโปรแกรม gnome-bluetooth หรือเกี่ยวกับคู่มือนี้ กรุณาแจ้งให้เราทราบ ตามขั้นตอนใน หน้าเสนอแนะ GNOME

gnome-bluetooth เป็นโปรแกรมที่ใช้จัดการอุปกรณ์บลูทูทในเดสก์ท็อป GNOME

## เกริ่นนำ

gnome-bluetooth เป็นโปรแกรมที่ช่วยให้คุณจัดการบลูทูทในเดสก์ท็อป GNOME ได้

- gnome-bluetooth ช่วยคุณส่งแฟ้มไปยังอุปกรณ์บลูทูทของคุณ หรือเรียกดูเนื้อหาของอุปกรณ์

- เชื่อมต่อไปยังอุปกรณ์ของคุณ เช่น ชุดหูฟัง หรือช่องทางอุปกรณ์เสียง

- คุณสามารถเพิ่มหรือลบอุปกรณ์บลูทูท หรือจัดการสิทธิ์ของอุปกรณ์

## แอพเพล็ตบลูทูท

แอพเพล็ตนี้ เป็นโปรแกรมที่ประจำอยู่ ซึ่งคุณจะพบได้ในพื้นที่แจ้งเหตุ และจะช่วยให้คุณเข้าถึงคำสั่งต่าง ๆ เช่น การส่งแฟ้ม หรือการจัดการอุปกรณ์ของคุณได้

ไอคอนแอพเพล็ตบลูทูทในถาดแจ้งเหตุ

### การเริ่มต้นแอพเพล็ตบลูทูท

แอพเพล็ต gnome-bluetooth จะถูกเรียกทำงานโดยอัตโนมัติเมื่อคุณเข้าระบบสู่วาระของคุณ โดยคุณจะพบไอคอนของแอพเพล็ตในพื้นที่แจ้งเหตุ หากต้องการเรียกเปิดแอพเพล็ตเอง ก็เปิดเมนู โปรแกรม เครื่องใช้ไม้สอย เทอร์มินัล แล้วพิมพ์ `bluetooth-applet`

วิธีป้องกันไม่ให้เปิดแอพเพล็ตนี้ในเดสก์ท็อปของคุณ เปิดเมนู ระบบ ปรับแต่งพื้นโต๊ะ โปรแกรมเริ่มวาระ แล้วปิดการใช้งาน เครื่องมือจัดการบลูทูท

### การปิดอะแดปเตอร์บลูทูทของคุณ

การปิดใช้งานอะแดปเตอร์บลูทูท จะเป็นการหยุดการติดต่อสื่อสารปัจจุบันและในอนาคตทั้งหมดกับอะแดปเตอร์บลูทูท การปิดใช้งานอะแดปเตอร์บลูทูท จะช่วยประหยัดพลังงานแบตเตอรี่ของแล็ปท็อป ช่วยให้คุณเคลื่อนย้ายไปมาได้อิสระมากขึ้น เป็นความคิดที่ดีที่จะปิดการใช้งานอุปกรณ์บลูทูทเมื่อคุณไม่ได้ใช้

คลิกที่ไอคอนของแอพเพล็ต แล้วเลือก ปิดบลูทูท ไอคอนแจ้งเหตุจะกลายเป็นสีเทา

### การส่งแฟ้มไปยังอุปกรณ์บลูทูท

เลือกเมนูนี้เพื่อส่งแฟ้มไปยังอุปกรณ์ จะปรากฏกล่องโต้ตอบเลือกแฟ้มเพื่อเลือกแฟ้มที่จะส่ง และคุณจะต้องเลือกอุปกรณ์ที่จะส่งแฟ้มไป

### การเรียกดูอุปกรณ์บลูทูท

เลือกเมนูนี้เพื่อเรียกดูระบบแฟ้มในอุปกรณ์โดยตรง โดยใช้เครื่องมือจัดการแฟ้มของคุณ

### อุปกรณ์ล่าสุดที่ใช้

ส่วนนี้จะแสดงอุปกรณ์ต่าง ๆ ที่มีการจับคู่ไว้ ซึ่งคุณสามารถเชื่อมต่อไปหาได้

วิธีเชื่อมต่อไปยังอุปกรณ์ คลิกที่ชื่อของอุปกรณ์ ซึ่งชื่ออุปกรณ์จะกลายเป็นตัวหนา เพื่อแจ้งว่าคุณได้เชื่อมต่อไปยังอุปกรณ์แล้ว

### การเพิ่มอุปกรณ์ใหม่

วิธีเพิ่มอุปกรณ์ใหม่ (ซึ่งเริ่มจากการจับคู่อะแดปเตอร์กับอุปกรณ์) คลิกที่ไอคอนของแอพเพล็ต แล้วเลือก ตั้งค่าอุปกรณ์ใหม่... เครื่องมือช่วยแบบกราฟิกจะช่วยคุณผ่านขั้นตอนการตั้งค่าอุปกรณ์ของคุณ

อย่าลืมตั้งค่าอุปกรณ์อีกฝ่ายหนึ่งให้อยู่ในโหมดเปิดให้ตรวจพบได้ก่อนที่จะเริ่มต้นกระบวนการ มิฉะนั้น เครื่องมือช่วยนี้จะไม่สามารถค้นหาอุปกรณ์ได้

เครื่องมือช่วยจะแสดงอุปกรณ์ที่เปิดให้ตรวจพบได้และตรวจพบในบริเวณรอบ ๆ ทั้งหมด คุณสามารถกรองรายชื่อของอุปกรณ์ได้ โดยเลือกประเภทของอุปกรณ์ที่คุณกำลังมองหา

การค้นหาอุปกรณ์ในเครื่องมือช่วย

ถ้าอุปกรณ์ของคุณมี PIN ที่กำหนดตายตัว ก็เลือก ตัวเลือกของ PIN... แล้วเลือก PIN ที่จะใช้ในกล่องโต้ตอบ

เลือก ถัดไป เพื่อเข้าสู่ขั้นตอนการจับคู่ ถ้าคุณได้กำหนด PIN แบบตายตัวไว้ในขั้นที่แล้ว การจับคู่ก็จะเกิดขึ้นโดยอัตโนมัติ ถ้ายังไม่ได้กำหนด โปรแกรมก็จะแสดง PIN ที่คุณจะต้องป้อนลงในอุปกรณ์ของคุณ คุณก็ป้อนลงในอุปกรณ์ตามที่บอก เมื่อป้อนเสร็จแล้ว อุปกรณ์กับอะแดปเตอร์ก็จะจับคู่กัน

### การปรับแต่ง

คลิกบนไอคอนของแอพเพล็ต แล้วเลือก ปรับแต่ง กล่องโต้ตอบปรับแต่งจะปรากฏ

ดูข้อมูลเพิ่มเติมเกี่ยวกับการปรับแต่งได้ที่

## การปรับแต่ง

กล่องโต้ตอบปรับแต่ง gnome-bluetooth ช่วยคุณจัดการกับอุปกรณ์บลูทูทต่าง ๆ หรือปรับเปลี่ยนคุณสมบัติของอะแดปเตอร์บลูทูทของคุณ

กล่องโต้ตอบปรับแต่ง

### เปิดให้ตรวจพบได้

เมื่ออะแดปเตอร์ของคุณถูกกำหนดเป็น เปิดให้ตรวจพบได้ อุปกรณ์บลูทูทใด ๆ ที่อยู่รอบข้างจะสามารถเห็นตัวอะแดปเตอร์ได้ และสามารถขอจับคู่ได้

ในฐานะที่เป็นเครือข่ายอีกชนิดหนึ่ง บลูทูทจะนำมาซึ่งความเสี่ยงในด้านระบบรักษาความปลอดภัย ดังนั้น การกำหนดอะแดปเตอร์ให้อุปกรณ์อื่นไม่สามารถตรวจพบได้ จึงเป็นสิ่งที่ควรทำ เพื่อจำกัดความเป็นไปได้ที่จะถูกเจาะระบบ

การตั้งค่าอุปกรณ์โดยเปิดให้ตรวจพบได้ จะเป็นประโยชน์เฉพาะเมื่อคุณจะจับคู่อุปกรณ์นั้นกับอุปกรณ์อื่นเท่านั้น และเมื่อจับคู่เสร็จแล้ว คุณสามารถเลิกกา เปิดคอมพิวเตอร์ให้ตรวจพบได้ ได้

เมื่ออุปกรณ์ของคุณไม่สามารถตรวจพบได้ การติดต่อสื่อสารกับอุปกรณ์บลูทูทที่จับคู่ไว้แล้วยังคงเป็นไปได้

### ชื่อที่เข้าใจง่ายของอะแดปเตอร์

ชื่อที่เข้าใจง่าย เป็นชื่อเล่นที่ใช้แทนที่อยู่ที่ใช้ระบุอุปกรณ์บลูทูทแต่ละตัว ซึ่งจำง่ายกว่ามาก

โดยปกติแล้ว ชื่อที่เข้าใจง่ายของอะแดปเตอร์จะเป็น `HOSTNAME`-0 (โดย `HOSTNAME` คือชื่อของคอมพิวเตอร์ของคุณ) วิธีเปลี่ยนชื่อ ทำได้โดยแก้ไขข้อความในช่องข้อความให้เป็นชื่อที่คุณต้องการ การเปลี่ยนชื่อจะมีผลทันที

### อุปกรณ์ที่ทราบ

อุปกรณ์ที่ทราบ จะแสดงรายชื่ออุปกรณ์บลูทูทที่คุณจับคู่ไว้ และให้คุณจัดการอุปกรณ์เหล่านั้นได้ เช่น การลบอุปกรณ์ เชื่อมต่อกับอุปกรณ์ หรือเพิ่มอุปกรณ์ใหม่

- ตั้งค่าอุปกรณ์ชิ้นใหม่ ตามที่อธิบายไว้ใน

- เชื่อมต่อ / ตัดการเชื่อมต่อกับอุปกรณ์

- ลบอุปกรณ์ การลบจะยกเลิกการจับคู่ระหว่างอะแดปเตอร์กับอุปกรณ์ พร้อมทั้งตัดการติดต่อสื่อสาร คุณจะต้องจับคู่อะแดปเตอร์กับอุปกรณ์อีกครั้งถ้าต้องการถ่ายโอนแฟ้ม เป็นต้น

### แสดงไอคอนบลูทูท

คุณสามารถแสดงหรือซ่อนไอคอนบลูทูทในพาเนลได้ ดูความสามารถต่าง ๆ ของแอพเพล็ตได้จาก

ถ้าคุณปิดการใช้งานไอคอนในพาเนล คุณก็จะสามารถสั่งการต่าง ๆ ได้เพียงจำกัดไม่กี่อย่างเท่านั้น

### รับแฟ้ม

คลิกที่ปุ่ม รับแฟ้ม แล้วกล่องโต้ตอบ ปรับแต่งการแบ่งปันแฟ้มส่วนตัว จะปรากฏ คุณสามารถตั้งค่าการรับแฟ้มและแบ่งปันแฟ้มผ่านบลูทูทได้ที่นั่น

ความสามารถนี้ไม่ได้มีใน gnome-bluetooth คุณต้องติดตั้ง gnome-user-share เพื่อที่จะใช้ความสามารถนี้

อ่านรายละเอียดเพิ่มเติมใน คู่มือการแบ่งปันแฟ้มส่วนตัว: การรับ และ การแบ่งปัน

## คำถามที่ถามบ่อย

ฉันหาวิธีรับแฟ้มผ่านบลูทูทที่เครื่องคอมพิวเตอร์ของฉันใน gnome-bluetooth ไม่เจอ ฉันตาบอดหรือ?

การรับแฟ้มไม่ได้ทำใน gnome-bluetooth แต่ทำใน gnome-user-share ดังนั้น คุณต้องติดตั้งโปรแกรมดังกล่าวเพื่อที่จะสามารถรับแฟ้มผ่านบลูทูทได้ ปุ่มที่ได้อธิบายไว้ใน เป็นเพียงปุ่มเรียกกล่องโต้ตอบตั้งค่าของโปรแกรมเท่านั้น

ฉันพบบั๊กใน gnome-bluetooth ฉันสามารถทำอะไรได้?

คุณควรจะส่งรายงานบั๊กไปยัง

gnome-bluetooth
บลูทูท
การติดต่อสื่อสาร